52. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.101197/8643 της 2/11 Δεκ. 1972 (ΦΕΚ Β΄1076) Περί τρόπου καταρτίσεως εκθέσεων υπηρεσιακής δράσεως και επιδόσεως των υπαλλήλων των οργανισμών τοπικής αυτοδιοικήσεως. Έχοντες υπ’ όψιν:1)Τας διατάξεις της παρ.1 του άρθρ.59 του Ν.Δ.1140/1972 «περί τροποποιήσεως, συμπληρώσεως και κωδικοποιήσεως εις ενιαίον κείμενον των περί καταστάσεως δημοτικών και κοινοτικών υπαλλήλων διατάξεων» (φ.79). 2.Την υπ’ αριθ.1200/17.11.1972 γνωμοδότησιν του Β΄ Τμήματος του Ανωτάτου Συμβουλίου Δημοσίων Υπηρεσιών, αποφασίζομεν: 1)Δια την κατάρτισιν των εκθέσεων της υπηρεσιακής δράσεως και επιδόσεως των υπαλλήλων περί ων το άρθρ.1 του Ν.Δ.1140/1972, (ανωτ. αριθ.46) εφαρμόζονται αναλόγως αι εκάστοτε εκδιδόμεναι κανονιστικαί πράξεις του Ανωτάτου Συμβουλίου Δημοσίων Υπηρεσιών, περί του τρόπου συντάξεως των εκθέσεων των υπαλλήλων του Δημοσίου και Νομικών Προσώπων Δημοσίου Δικαίου. 2)Αρμόδιοι δια την σύνταξιν της εκθέσεως κριταί ορίζονται οι κάτωθι: α)Προκειμένου περί υπαλλήλων μέχρι του 6ου βαθμού των δήμων και παρ’ αυτοίς ιδρυμάτων και νομικών προσώπων. 1)Όπου δεν προβλέπεται θέσις τμηματάρχου μόνος κριτής είναι ο δήμαρχος. 2)Όπου προβλέπονται θέσεις μέχρι και του βαθμού του τμηματάρχου κριταί είναι κατά πρώτον βαθμόν ο οικείος τμηματάρχης και κατά δεύτερον βαθμόν ο οικείος δήμαρχος, μη υπάρχοντος Τμηματάρχου μόνος κριτής είναι ο δήμαρχος. 3)Όπου προβλέπονται θέσεις μέχρι και του βαθμού του διευθυντού κριταί είναι κατά πρώτον βαθμόν οι οικείοι τμηματάρχαι και κατά δεύτερον βαθμόν οι οικείοι διευθυνταί, μη υπάρχοντος δε Διευθυντού δεύτερος κριτής είναι ο Δήμαρχος. β)Προκειμένου περί υπαλλήλων δήμων και παρ’ αυτοίς ιδρυμάτων και νομικών προσώπων επί βαθμοίς 5ω και ανωτέροις. 1)Των τμηματαρχών κριταί είναι κατά πρώτον βαθμόν οι οικείοι διευθυνταί και κατά δεύτερον βαθμόν ο γενικός διευθυντής, και όπου δεν προβλέπεται θέσις γενικού διευθυντού, ο δήμαρχος. 2)Των διευθυντών κριταί είναι κατά πρώτον βαθμόν ο γενικός διευθυντής και κατά δεύτερον βαθμόν ο δήμαρχος και όπου δεν προβλέπεται θέσις γενικού διευθυντού, μόνος κριτής είναι ο δήμαρχος. 3)Των γενικών διευθυντών μόνος κριτής είναι ο δήμαρχος.  γ)Προκειμένου περί τακτικών υπαλλήλων των κοινοτήτων και των παρ’ αυτοίς ιδρυμάτων και νομικών προσώπων περί ων το άρθρ.1 του Ν.Δ.1140/1972. 1)Όπου δεν προβλέπεται θέσις τμηματάρχου ή η προβλεπομένη είναι κενή, μόνος κριτής είναι ο πρόεδρος της κοινότητος. 2)Όπου προβλέπεται θέσις τμηματάρχου κριταί είναι κατά πρώτον βαθμόν ο τμηματάρχης και κατά δεύτερον βαθμόν ο πρόεδρος της κοινότητος. δ)Προκειμένου περί βοηθών ταμείου και εισπρακτόρων τακτικών, εξυπηρετούντων πλείονας (Μετά τη σελ.140,376) Σελ.140,377 Κατάσταση Δημοτικών και Κοινοτικών Υπαλλήλων 3.Β.β.52 οργανισμούς τοπικής αυτοδιοικήσεως κριταί είναι ο προϊστάμενος του οικείου τμήματος, του δημοσίου ταμείου κατά πρώτον βαθμόν και ο διευθυντής του δημοσίου ταμείου κατά δεύτερον βαθμόν. Η παρούσα δημοσιευθήτω δια της Εφημερίδος της Κυβερνήσεως. Σελ. 140,378 